CELEX: 32016D2325
Language: hu
Date: 2016-12-19 00:00:00
Title: A Bizottság (EU) 2016/2325 végrehajtási határozata (2016. december 19.) a hajók újrafeldolgozásáról szóló 1257/2013/EU európai parlamenti és tanácsi rendelet alapján kiállított, a veszélyes anyagok jegyzékére vonatkozó tanúsítvány formátumáról (EGT-vonatkozású szöveg )

20.12.2016   
            
            
               HU
            
            
               Az Európai Unió Hivatalos Lapja
            
            
               L 345/131
            
         A BIZOTTSÁG (EU) 2016/2325 VÉGREHAJTÁSI HATÁROZATA
   (2016. december 19.)
   a hajók újrafeldolgozásáról szóló 1257/2013/EU európai parlamenti és tanácsi rendelet alapján kiállított, a veszélyes anyagok jegyzékére vonatkozó tanúsítvány formátumáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hajók újrafeldolgozásáról, valamint az 1013/2006/EK rendelet és a 2009/16/EK irányelv módosításáról szóló, 2013. november 20-i 1257/2013/EU európai parlamenti és tanácsi rendeletre (1) és különösen annak 9. cikke (1) bekezdésére,
   mivel:
   
               (1)
            
            
               Az 1257/2013/EU rendelet a hajókban lévő veszélyes anyagok jegyzékének összeállítása, valamint az ezzel kapcsolatos szemlézés és tanúsítás tekintetében követelményeket határoz meg a hajótulajdonosok és a szakhatóságok, illetve az általuk elismert szervezetek számára.
            
         
               (2)
            
            
               Az 1257/2013/EU rendelet 5. cikkében foglalt követelményeknek megfelelően minden hajó fedélzetén rendelkezésre kell állnia a veszélyes anyagok jegyzékének.
            
         
               (3)
            
            
               Az 1257/2013/EU rendelet 32. cikke értelmében a szóban forgó követelményt a meglévő hajók esetében 2020. december 31-től, az új hajók esetében legkésőbb 2018. december 31-től kell alkalmazni, az újrafeldolgozásra szánt hajók esetében pedig az európai jegyzék 1257/2013/EU rendelet szerinti közzétételének napjától.
            
         
               (4)
            
            
               Az 1257/2013/EU rendelet 8. cikke alapján a hajókon szemlét kell tartania a szakhatóságnak vagy az általa erre felhatalmazott elismert szervezetnek. A szemle során arról kell megbizonyosodniuk a tisztviselőknek, hogy a veszélyes anyagok jegyzéke megfelel-e a rendelet vonatkozó rendelkezéseinek.
            
         
               (5)
            
            
               Az 1257/2013/EU rendelet 9. cikkének (1) bekezdése értelmében az első vagy a megújító szemle sikeres lezárultát követően a szakhatóság vagy egy általa felhatalmazott elismert szervezet kiállítja a veszélyes anyagok jegyzékére vonatkozó tanúsítványt. A szóban forgó tanúsítvány formátumának összhangban kell állnia a hajók biztonságos és környezetkímélő újrafeldolgozásáról szóló, 2009. május 15-i hongkongi nemzetközi egyezmény (hongkongi egyezmény) 3. függelékével.
            
         
               (6)
            
            
               Az e határozatban előírt intézkedések összhangban vannak az 1257/2013/EU rendelet 25. cikkével létrehozott, a hajók újrafeldolgozásáról szóló rendelettel foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   Az 1257/2013/EU rendelet 9. cikke szerint kiállított és jóváhagyott, a veszélyes anyagok jegyzékére vonatkozó tanúsítványt az e határozat mellékletében meghatározott minta szerint kell elkészíteni.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2016. december 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 330., 2013.12.10., 1. o.
   
   
      MELLÉKLET